CELEX: 62011CA0247
Language: el
Date: 2014-04-10 00:00:00
Title: Συνεκδικασθείσες υποθέσεις C-247/11 P και C-253/11 P: Απόφαση του Δικαστηρίου (τέταρτο τμήμα) της 10ης Απριλίου 2014 — Areva κατά Alstom SA, T&D Holding, πρώην Areva T&D Holding SA, Alstom Grid SAS, πρώην Areva T&D SA, Alstom Grid AG, πρώην Areva T&D AG, Ευρωπαϊκής Επιτροπής (Αίτηση αναιρέσεως — Ανταγωνισμός — Σύμπραξη — Αγορά έργων στον τομέα του εξοπλισμού μεταγωγής με μόνωση αερίου — Δυνατότητα καταλογισμού της συνιστώσας παράβαση συμπεριφοράς θυγατρικών στις μητρικές εταιρίες τους — Υποχρέωση αιτιολογήσεως — Αλληλέγγυα και εις ολόκληρον ευθύνη για την καταβολή του προστίμου — Έννοια της επιχειρήσεως — «Εν τοις πράγμασι» αλληλέγγυα και εις ολόκληρον ευθύνη — Αρχές της ασφάλειας δικαίου και της εξατομικεύσεως των ποινών και κυρώσεων — Αρχές της αναλογικότητας και της ίσης μεταχειρίσεως)

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/3
            
         Απόφαση του Δικαστηρίου (τέταρτο τμήμα) της 10ης Απριλίου 2014 — Areva κατά Alstom SA, T&D Holding, πρώην Areva T&D Holding SA, Alstom Grid SAS, πρώην Areva T&D SA, Alstom Grid AG, πρώην Areva T&D AG, Ευρωπαϊκής Επιτροπής
   (Συνεκδικασθείσες υποθέσεις C-247/11 P και C-253/11 P) (1)
   
   ((Αίτηση αναιρέσεως - Ανταγωνισμός - Σύμπραξη - Αγορά έργων στον τομέα του εξοπλισμού μεταγωγής με μόνωση αερίου - Δυνατότητα καταλογισμού της συνιστώσας παράβαση συμπεριφοράς θυγατρικών στις μητρικές εταιρίες τους - Υποχρέωση αιτιολογήσεως - Αλληλέγγυα και εις ολόκληρον ευθύνη για την καταβολή του προστίμου - Έννοια της επιχειρήσεως - «Εν τοις πράγμασι» αλληλέγγυα και εις ολόκληρον ευθύνη - Αρχές της ασφάλειας δικαίου και της εξατομικεύσεως των ποινών και κυρώσεων - Αρχές της αναλογικότητας και της ίσης μεταχειρίσεως))
   2014/C 175/03
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσες: Areva (εκπρόσωποι: A. Schild, C. Simphal και E. Estellon, avocats) (C-247/11 P), Alstom SA, T&D Holding SA, Alstom Grid SAS, Alstom Grid AG (C-253/11 P) (εκπρόσωποι: J. Derenne, A. Müller-Rappard και M. Lagrue, avocats)
   
      Λοιποί διάδικοι στη διαδικασία: Alstom SA, T&D Holding, πρώην Areva T&D Holding SA, Alstom Grid SAS, πρώην Areva T&D SA, Alstom Grid AG, πρώην Areva T&D AG (εκπρόσωποι: J. Derenne, A. Müller-Rappard και M. Lagrue, avocats), Ευρωπαϊκή Επιτροπή (εκπρόσωποι: V. Bottka και N. Von Lingen), Areva (εκπρόσωποι: A. Schild, C. Simphal και E. Estellon, avocats)
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (δεύτερο τμήμα) της 3ης Μαρτίου 2011, Areva κ.λπ. κατά Επιτροπής (συνεκδικασθείσες υποθέσεις T-117/07 και T-121/07), με την οποία το Γενικό Δικαστήριο απέρριψε εν μέρει την προσφυγή με αίτημα την ακύρωση της αποφάσεως C (2006) 6762 τελικό της Επιτροπής, της 24ης Ιανουαρίου 2007, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/F/38.899) — Εξοπλισμός μεταγωγής με μόνωση αερίου — Προσβολή των δικαιωμάτων άμυνας — Μη τήρηση της υποχρεώσεως αιτιολογήσεως — Αλληλέγγυα και εις ολόκληρον ευθύνη για την καταβολή του προστίμου — Καταλογισμός της συνιστώσας παράβαση συμπεριφοράς
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί το σημείο 3, δεύτερη περίπτωση, του διατακτικού της αποφάσεως που εξέδωσε το Γενικό Δικαστήριο της Ευρωπαϊκής Ένωσης στις 3 Μαρτίου 2011, επί των υποθέσεων T-117/07 και T-121/07, Areva κ.λπ. κατά Επιτροπής.
            
         
               2)
            
            
               Ακυρώνει το άρθρο 2, στοιχείο γ', της αποφάσεως C(2006) 6762 τελικό της Επιτροπής, της 24ης Ιανουαρίου 2007, σχετικά με διαδικασία εφαρμογής του άρθρου [81 ΕΚ] και του άρθρου 53 της Συμφωνίας ΕΟΧ (Υπόθεση COMP/F/38.899 — Εξοπλισμός μεταγωγής με μόνωση αερίου).
            
         
               3)
            
            
               Για τις παραβάσεις που διαπιστώθηκαν με το άρθρο 1, στοιχεία β' έως στ', της αποφάσεως C(2006) 6762 τελικό, επιβάλλει πρόστιμο ύψους 27 795 000 ευρώ στην Alstom SA, αλληλεγγύως και εις ολόκληρον με την Alstom Grid SAS, και πρόστιμο ύψους 20 400 000 ευρώ στις Areva SA, T&D Holding SA και Alstom Grid AG, αλληλεγγύως και εις ολόκληρον με την Alstom Grid SAS.
            
         
               4)
            
            
               Απορρίπτει τις αιτήσεις αναιρέσεως κατά τα λοιπά.
            
         
               5)
            
            
               Η Ευρωπαϊκή Επιτροπή φέρει, πέραν των εξόδων της όσον αφορά αμφότερους τους βαθμούς δικαιοδοσίας, και το ένα πέμπτο των εξόδων στα οποία υποβλήθηκαν οι Areva SA, Alstom SA, T&D Holding SA, Alstom Grid SAS και Alstom Grid AG σε αμφότερους τους βαθμούς δικαιοδοσίας.
            
         
               6)
            
            
               Οι Areva SA, Alstom SA, T&D Holding SA, Alstom Grid SAS και Alstom Grid AG φέρουν τα τέσσερα πέμπτα των εξόδων στα οποία υποβλήθηκαν σε αμφότερους τους βαθμούς δικαιοδοσίας.
            
         
      (1)  ΕΕ C 211 της 16.7.2011.